KBANK จัดแถลงข่าวโครงการ K SME Good to Great
KBANK จัดแถลงข่าวโครงการ K SME Good to Great ธุรกิจค้าปลีก
2 พ.ค. 2561

 นายสุรัตน์ ลีลาทวีวัฒน์ (ที่ 2 จากขวา) รองกรรมการผู้จัดการ ธนาคารกสิกรไทย จำกัด (มหาชน) หรือ KBANK พร้อมด้วยนางสุรางคณา วายุภาพ (ที่ 2 จากซ้าย) ผู้อำนวยการสำนักงานพัฒนาธุรกรรมทางอิเล็กทรอนิกส์ (องค์การมหาชน) หรือ ETDA นางสาวณภัทร์ จรัสสุวิชากณิช (ซ้าย) Industry Manager บริษัท Google (ประเทศไทย) จำกัด และนางสาวสกุลรัตน์ ตันยงศิริ (ขวา) หัวหน้าธุรกิจ [email protected] บริษัท  LINE ประเทศไทย ร่วมแถลงข่าวความร่วมมือโครงการ K SME Good to Great ธุรกิจค้าปลีก
ทั้งนี้ เพื่อสนับสนุนให้ผู้ประกอบการเอสเอ็มอีธุรกิจค้าปลีก มีความรู้ในการขายสินค้าผ่านช่องทางออนไลน์และออฟไลน์ หรือ Omni Channel ให้มีประสิทธิภาพมากขึ้น ผู้ประกอบการเอสเอ็มอีธุรกิจค้าปลีกที่สนใจเข้าร่วมโครงการ สามารถสมัครได้ตั้งแต่วันนี้เป็นต้นไป โดยดูรายละเอียดโครงการและสมัครได้ที่ www.ksmegoodtogreat.com หรือสอบถามรายละเอียดเพิ่มเติมได้ที่ K BIZ Contact Center  โทร. 02 888 8822